Úlfarsfell býður uppá stutta en skemmtilega fjallgöngu innan höfuðborgarsvæðisins . Lagt er af stað frá bílastæði við skógræktina Hamrahlíð . Ökuferðin : Beygt er til hægri út úr hringtorgi á Vesturlandsvegi undir fjallinu . Þá er komið á stuttan afleggjara að bílastæðinu við Hamrahlíð . Gangan : Fyrst er gengið til vinstri í gegnum skógræktina en síðan er stefnan tekin til hægri ( til suðurs ) og er þá fylgt ágætum göngustíg . Stígurinn er fremur aflíðlíðandi á ská upp hlíðina þar til hann stefnir beint upp hlíðina og er þá nokkuð brattari . Eftir stutta göngu er komið upp á vestanvert Úlfarsfell og blasir þá hæsti tindurinn við sem er 295 metra hár og er á austanverðu fjallinu . Gengið er eftir vegslóða á hæsta tindinn .